***Öxarfjarðarskóli***

**Starfsáætlun**

**2018-2019**



Efnisyfirlit

[Almennt frá skólastjóra 2](#_Toc459042997)

[Stjórnskipulag 2](#_Toc459042998)

[Atburðatal á skólaárinu 2018-2019 3](#_Toc459042999)

[Hagnýtar og tölulegar upplýsingar 4](#_Toc459043000)

[Starfsfólk 4](#_Toc459043001)

[Ráð og teymi: 4](#_Toc459043002)

[Skólaráð Öxarfjarðarskóla 4](#_Toc459043003)

[Nemendaverndarráð Öxarfjarðarskóla 5](#_Toc459043004)

[Áfallaráð Öxarfjarðarskóla 5](#_Toc459043005)

[Umhverfisráð Öxarfjarðarskóla 5](#_Toc459043006)

[Öyggistrúnaðarmaður 5](#_Toc459043007)

[Verkstjóri í áhaldahúsi 5](#_Toc459043008)

[Foreldrafélag 6](#_Toc459043009)

[Grunnskóladeild Öxarfjarðarskóla – Fjöldi eftir bekkjum 7](#_Toc459043010)

[Leikskóladeildir Öxarfjarðarskóla 7](#_Toc459043011)

[Sérþarfir 6](#_Toc459043012)

[Skólareglur Öxarfjarðarskóla 7](#_Toc459043013)

[Skólaakstur 8](#_Toc459043014)

[Skólabílstjórar 8](#_Toc459043015)

[Tímasetning skólabíla 8](#_Toc459043016)

[Reglur í skólabílum: 8](#_Toc459043017)

[Ófærð – afboðun skóla 8](#_Toc459043018)

[Heildstæður skóli 9](#_Toc459043019)

[Tilhögun kennslu 9](#_Toc459043020)

[Samstarf Öxarfjarðarskóla við Tónlistarskólann á Húsavík 9](#_Toc459043021)

[Samstarf við Stóru Mörk, athvarf eldri borgara 9](#_Toc459043022)

[Samstarf við Grunnskólann á Raufarhöfn 9](#_Toc459043023)

[Flæði milli skólastiga 10](#_Toc459043024)

[Árshátíð 10](#_Toc459043025)

[Þróunarstarf og endurmenntun 10](#_Toc459043026)

[Námskeið 2018-2019 og samstarf við Þekkingarsetur Þingeyinga 11](#_Toc459043027)

[Aðstaða og búnaður 11](#_Toc459043028)

[Skýrslur um sjálfsmat 11](#_Toc459043029)

[Rýmingaráætlanir 11](#_Toc459043030)

# Almennt frá skólastjóra

**Ágætu lesendur.**

Öxarfjarðarskóli, er samrekinn leik- og grunnskóli frá haustinu 2008. Grunnskóladeildin er í Lundi. Leikskóladeildirnar eru tvær, ein í Lundi og önnur á Kópaskeri. Öxarfjarðarskóli er fámennur skóli og því er um samkennslu árganga að ræða.

**Námskrá**

Námskrá öxarfjarðarskóla, Litli-Vísir og Stóri-Vísir eru á vef skólans. Þar sem námskráin fer nú eingöngu á heimasíðu skólans er þetta að mikluleyti samofið plagg

Aðalmarkmið skólanámskrár er að gefa ljósa mynd af þeim starfsháttum, áherslum og stefnum sem endurspeglast í skólastarfinu. Auk þess er þar töluvert af hagnýtum upplýsingum sem þægilegt er að hafa aðgengilegar á einum stað. Slíkar upplýsingar geta þó aldrei verið tæmandi og við munum halda áfram að senda fréttakorn um starf skólans beint til foreldra og á vef Öxarfjarðarskóla.

# Stjórnskipulag

Lögum samkvæmt er skólastjóri forstöðumaður grunnskóla, stjórnar honum, ber ábyrgð á starfi hans og veitir honum faglega forystu. Þar sem Öxarfjarðarskóli er samrekinn leik- og grunnskóli er leikskóladeild þar undir. Deildarstjórar leikskóladeilda veita deildunum faglega forystu og skipuleggja starf með sínu starfsfólki.

Aðstoðarskólastjóri er nánasti samstarfsmaður skólastjóra og staðgengill í fjarveru hans.

Skólastjóri og aðstoðarskólastjóri vinna saman að flestum málum sem skólann varða og halda þeir reglulega fundi þar sem farið er yfir stöðu mála hverju sinni og bera þess á milli saman bækur sínar um einstök mál. Þeir hafa ákveðna verkaskiptingu sín á milli en taka allar stærri ákvarðanir í sameiningu s.s. varðandi fjármál, starfsmannahald, skipulag skólastarfsins o.fl. Öxarfjarðarskóli leggur mikla áherslu á mikilvægi umsjónarkennara hvers námshóps. Hlutverk og starfssvið umsjónarkennarans er víðtækt í félagslegu og námslegu umhverfi hvers nemenda.

# Atburðatal á skólaárinu 2018-2019

* Starf hefst á undirbúningdögum 18.-24. ágúst. Þann 20. ágúst byrjar námskeið í forvörnum gegn einelti. Megináherslan er á forvarnir, fróðleik og hagnýt ráð og eru það kennarar ásamt einum fulltrúa úr leikskóla taka þátt í þessu námskeiði sem stendur yfir í vetur, skólaárið 2018-2019. Á einum af undirbúningsdögum skólans, þann 21. ágúst, koma þær, Heiða Helga, með námskeið í Jákvæðum aga sem skólar í Norðurþingi eru að innleiða. Námskeiðið verður í Lundi, Öxarfirði, og er fyrir allt starfsfólk skólanna á þjónustusvæði á skólaþjónustunnar.
* Skólasetning 23. ágúst
* 7. september er starfsdagur vegna nýsköpunarverkefnisins Christal.
* 8. september er dagur læsis.
* Samræmd próf 20. og 21. september, 7. bekkur.
* Samræmd próf 27. og 28. september, 4. bekkur.
* Foreldrasamtöl fara fram eftir hefðbundinn kennsludag á vor- og haustönn
* Skólaferðalag 1. – 7. bekkja í október/nóvember.
* Skákmót innan skólans í október.
* Bekkjaskemmtanir fara fram á vor- og haustönn og er skipulag þeirra í höndum umsjónarkennara í samvinnu við nemendur.
* Foreldrafundur verður haldinn í nóvember.
* 8. nóvember er dagur baráttu gegn einelti.
* 16. nóvember er dagur íslenskrar tungu.
* Árshátíð Öxarfjarðarskóla verður 23. nóvember.
* Fullveldisdagur Íslands, 1. desember, minnt á hann þann 30. nóvember
* Litlu jólin verða haldin 20. desember.
* Starfsdaginn 2. janúar 2018, undirbúningur vorannar.
* Þemadagar verða 18.-22. febrúar og þá er skólastarfið brotið upp og verk- og listgreinum ásamt hreyfingu, gert hærra undir höfði. Í þetta sinn verður lögð áhersla á að sköpun, hönnun og áhugasvið nemenda. Þemadagar eru skipulagðir í samráði við nemendur. Það er orðin hefð að björgunarsveitarvalið gengur á fjöll á þemadögum, síðast á Sauðafell.
* Vorfagnaður verður haldinn í 28. mars.
* Samræmd próf 12.,13. og14. mars.
* Stefnt er á skyndihjálparnámskeið fyrir starfsfólk, í mars.
* Ruslatínsla/Umhverfisdagur, 2. maí.
* Prófavika verður 6.-10. maí.
* Atvinnuþema verður 14. – 16. maí. Á þessum dögum gefst nemendum tækifæri til að kynna sér atvinnulíf á svæðinu. Fyrirtæki og stofnanir taka þessu verkefni og nemendum vel.
* Skólaslit verða 17. maí.
* Skólaferðalag unglingastigs verður á vorönn.
* 17. maí, starfsdagur/skólaslit
* 20. maí - 23. maí, undirbúningsdagar.

# Hagnýtar og tölulegar upplýsingar

## Starfsfólk

Ásta Helga Viðar Leikskólaliði í Lundi

Birkir Gunnarsson Grunnskólakennari

Cornelia Spandau Íþróttakennari og iðjuþjálfi

Christoph Wöll Grunnskólakennari

Elisabeth Hauge Deildarstjóri leikskóladeildar í Lundi

Eyrún Egilsdóttir Starfsmaður leikskóladeildar í Lundi

Kristín Eva Benediktsdóttir Starfsmaður á leikskóladeild Kópaskers

Guðlaug Anna Ívarsdóttir Leikskólaliði í Lundi

Guðný maría Sigurðardóttir Matráður

Guðrún Lilja Dam Skólaliði

Guðrún S. Kristjánsdóttir Skólastjóri

Hulda Hörn Karlsdóttir Matráður/Ráðskona

Jóhanna Kristín Ástþórsdóttir Deildarstjóri leikskóladeildar Kópaskers

Jennifer Patricia Please Umsjónarkennari

Jónas Þór Viðarsson Smíðakennari

Kristján Ingi Jónsson Umsjónarkennari og umsjón með tölvuveri

María Kristín Hermundardóttir Starfsmaður leikskóladeildar á Kópaskeri

Petronella Hanula Starfsmaður leikskóladeildar á Kópaskeri

Signe Ann-Charlotte Fernholm Umsjónarkennari og staðgengill skólastjóra

Sigurfljóð Sveinbjörnsdóttir Skólaliði

Vigdís Sigvarðardóttir Umsjónarkennari

## Ráð og teymi:

### Skólaráð Öxarfjarðarskóla

|  |  |
| --- | --- |
| **Guðrún S. Kristjánsdóttir**  Skólastjóri |  |
| **Ann-Charlotte Fernholm**  Aðstoðarskólastjóri |  |
| **Elisabet Hauge**  Fulltrúi leikskóla |  |
| **Guðlaug Anna Ívarsdóttir**  **S**kólaliði |  |
| **Thomas Helmuth**  Fulltrúi foreldra leikskólabarna |  |
| **Fulltrúi nemenda**  Þorsteinn Gísli Jónsson |  |
|  |  |

### Nemendaverndarráð Öxarfjarðarskóla

|  |  |
| --- | --- |
| **Guðrún S. Kristjánsdóttir**  Skólastjóri  **Ann-Charlotte Fernholm**  Aðstoðarskólastjóri |  |
| **Sólveig Mikaelsdóttir**  Sérkennslu- og grunnskólafulltrúi |  |
| **KristeyÞráinsdóttir/Ragnhildur Þorgeirsdóttir**  Hjúkrunarfræðingar |  |
| **Sigurður Halldórsson**  Héraðslæknir |  |
| **Fulltrúi Félags- og skólaþjónustu** |  |
| **Umsjónarkennari/sérkennari viðkomandi barns/barna**  Nemendaverndarráð kemur saman að hausti og fer yfir stöðu nemenda. |  |

### Áfallaráð Öxarfjarðarskóla

|  |  |
| --- | --- |
| **Guðrún S. Kristjánsdóttir**  Skólastjóri  **Ann-Charlotte Fernholm**  Aðstoðarskólastjóri |  |
| **Kristján Ingi Jónsson**  Bráðaliði og kennari |  |
| **Séra Jón Ármann Gíslason** |  |
| **Séra Hildur Sigurðardóttir** |  |
| **Sigurður Halldórsson**  Héraðslæknir |  |

### Umhverfisráð Öxarfjarðarskóla

|  |  |
| --- | --- |
| **Jennifer Patricia Please**  **Cornelia Spandau** |  |
| **Kristján Ingi Jónsson** |  |
| **Christoph Wöll** |  |

### Öyggistrúnaðarmaður

**Kristján Ingi Jónsson**

### Verkstjóri í áhaldahúsi

|  |  |  |
| --- | --- | --- |
| **Friðgeir Rögnvaldsson** |  |  |

## Foreldrafélag

Foreldrafélag starfar við skólans og stjórn mynda fulltrúar fyrir hvert stig; leikskólastig, yngsta stig, miðstig og unglingastig.

## Grunnskóladeild Öxarfjarðarskóla – Fjöldi eftir bekkjum

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2009-10** | **2010-11** | **2011-12** | **2012-13** | **2013-14** | **2014-15** | **2015-16** | **2016-17** | **2017-18** | **2018-19** |
| **b.** | **nem** | **nem** | **nem** | **nem** | **nem** | **nem** | **nem** | **nem** | **nem** | **nem** |
|  | 1 | 4 | 2 | 3 | 5 | 2 | 3 | 1 | 3 | 4 |
|  | 5 | 0 | 4 | 2 | 3 | 5 | 2 | 2 | 1 | 3 |
|  | 4 | 5 | 0 | 4 | 2 | 3 | 5 | 2 | 2 | 1 |
|  | 6 | 4 | 5 | 0 | 4 | 3 | 3 | 5 | 3 | 2 |
|  | 4 | 5 | 4 | 4 | 0 | 4 | 3 | 3 | 4 | 2 |
|  | 3 | 4 | 5 | 4 | 4 | 0 | 4 | 2 | 2 | 4 |
|  | 3 | 3 | 4 | 5 | 4 | 4 | 0 | 4 | 3 | 1 |
|  | 9 | 3 | 5 | 3 | 5 | 3 | 4 | 0 | 5 | 3 |
|  | 6 | 9 | 2 | 5 | 3 | 5 | 3 | 4 | 0 | 5 |
|  | 8 | 6 | 9 | 2 | 5 | 4 | 5 | 3 | 3 | 0 |
| **Samt.** | **49** | **43** | **40** | **32** | **35** | **33** | **32** | **26** | **26** | **25** |

## *Það stefnir í 30 nemendur í grunnskóladeild næsta skólaár, 2019-20, nemendum fjölgar um 5, sem er hátt hlutfall í fámennum skóla.*

## Leikskóladeildir Öxarfjarðarskóla

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2009-10** | **2010-11** | **2011-12** | **2012-13** | **2013-14** | **2014-15** | **2015-16** | **2016-17** | **2017-18** | **2018-19** |
| **Lundur** | 22 börn | 17 börn | 16 börn | 16 börn | 8 börn | 10 börn | 9-10 börn | 11-12 | 10-12 | 12-13 |
| **Kópasker** |  |  |  |  |  | 3-4 börn | 4 | 4 | 3-4 | 4-5 |
| **Samt** | **22** | **17** | **16** | **16** | **8** | **13-14** | **13-14** | **15-16** | **13-16** | **17-18** |

# Sérþarfir

**Við þurfum sífellt að endurskoða skólastarfið með margbreytileika nemenda í huga. Við reynum enn frekar að koma til móts við sérþarfir með sérstöku skipulagi og í samráði við skólaþjónustu sem kemur til okkar einu sinni í mánuði..**

Í grunnskóladeild Öxarfjarðarskóla verða 25 nemendur skólaáriið 2018-2019 og hátt hlutfall þeirra eru með sérþarfir, þannig að sérstaða Öxarfjarðarskóla er töluverð á landsvísu og á Norðurþing heiður skilið fyrir að hafa sýnt þessum þörfum skilning í gegnum árin.

# Skólareglur Öxarfjarðarskóla

* Verum tillitsöm og virðum hvert annað
* Hjálpumst að við að skapa öruggt umhverfi í skólanum
* Nýtum tímann okkar vel og virðum vinnufrið í kennslustundum
* Verum ávallt stundvís í kennslustundir og skólabíl.
* Göngum vel um eigur skólans og annarra.
* Öll notkun tóbaks og hvers kyns vímuefna er stranglega bönnuð í skólanum, í nágrenni hans og í ferðum á vegum skólans.
* Gsm eða snjallsímar eru hvorki leyfðir í skólanum né í íþróttahúsi.
* Hvers kyns hluti, s.s eldfæri og hnífa sem beita má sem vopnum, er bannað að koma með í skólann.

# Skólaakstur

Á svo víðfeðmu svæði sem skólasvæði Öxarfjarðarskóla er mikilvægt að skipuleggja kennslu með alla aldurshópa og skólaakstur í huga. Skólaakstur er stór hluti kostnaðar við rekstur skólans. Helstur akstursleiðir eru nú, Reystarnes-Lundur-Lundur-Reistarnes, Lón-Lundur-Lundur-Lón, Sel/ Sandfellshagi-Lundur-Lundur-Sandfellshagi/Sel. Gilsbakki – Lundur. Einnig er ekið frá Tóvegg og Katastöðum í veg fyrir skólabíl.

### Skólabílstjórar og akstur

|  |
| --- |
| Skólaakstur, skólaárið 2018-2019 verður með hefbundnu sniði.  **Skólabílstjórar:** |

Ágústa Ágústdóttir, Reistarnes-Lundur

Stefán Rögnvaldsson, Lón – Lundur

Bernharð Grímsson, Sandfellshagi

Hafsteinn Hafsteinsson, Gilsbakki - Lundur

### Tímasetning skólabíla

* Frá Lóni kl. 7:45 alla daga
* Frá Reistarnesi kl. 7:30 alla daga
* Skólabílar fara frá Lundi mánudaga til fimmtudaga kl 15:50. Föstudaga leggja skólabílar af stað frá Lundi kl 12:00.

### Reglur í skólabílum:

**Samþykktar af foreldraráði, bílstjórum og skólayfirvöldum**.

* Sýna ber samferðafólki kurteisi og tillitsemi
* Nemendur skulu vera tilbúnir til að fara upp í skólabílinn þegar hann kemur á morgnana
* Foreldrum ber að tilkynna skólabílstjóra forföll með góðum fyrirvara
* Nemendur eiga alltaf að nota tiltæk öryggisbelti í skólabílnum
* Skóla- og umgengnisreglur gilda einnig í skólabílnum
* Sýna ber ítrustu aðgát þegar farið er í og úr skólabíl, einkum við götu eða þjóðveg
* Endurskinsmerki eru sjálfsagt öryggisatriði í skammdeginu

### Ófærð – afboðun skóla

Skólabílstjórar eru einir færir um að meta aðstæður hvað varðar færð á vegum vegna veðurs. Þeir koma skilaboðum til skólastjóra eins fljótt og unnt er til að hægt sé að afboða skóla sem fyrst þann dag.

# Heildstæður skóli

## Tilhögun kennslu

Kennsla fer fram frá 8:20 til 15:50 alla virka daga nema föstudaga, þá lýkur skóla kl 12:00. Kennt er í klukkutímalotum. Um samkennslu árgang er að ræða. Kennt er þremur námshópum, 1. - 3. bekk, 4. – 6. bekk og 7.-9. bekk. Í list- og verkgreinatímum eru hóparnir smærri. Leikskóladeildir eru opnar 7:45 til 16:00.

Öxarfjarðarskóli er rekinn sem heilstæður skóli. Um lengda viðveru er að ræða hjá yngsta stigi og miðstigi þar sem þau er mun lengur í skólanum en Aðalnámskrá Menntamálaráðuneytis segir til um. Í lengdri viðveru verðum við með félagsstarf og vinnustofur fyrir yngri stigin þar sem nemendur fá aðstoð við heimanám eða eru í umsjón kennara/skólaliða. Við munum halda áfram að vinna að vistvænni hegðun og leggjum áherslu á að nemendur Öxarfjarðarskóla fái tækifæri til að kynna sér stórbrotna náttúru nærumhverfisins m.a. í samstarfi við Björgunarsveitina Núpa. Unglingadeildarsamstarf Öxarfjarðarskóla og Björgunasveitarinnar Núpa hefur vakið athygli enda frumkvöðlastarf þar á ferð. Skólaárið 2014-2015 féll björgunarsveitarsamstarfið niður þar sem kennarinn sem sinnti þessum þætti, hélt á önnur mið. Skólaárið 2015-2016 kom björgunarsveitarstarfið aftur inn í skólann af krafti með sama starfsmanni og mun það starf halda áfram skólaárið 2019-2020. Kennari unglingadeildar, Christoph, ásamt kennaranema, Birki, fór með hópinn í fræðsluferð í Þjóðgarðinn í samvinnu við þjóðgarðsvörð, Guðmund Ögmundsson. Stefnum á meira samstarf við þjóðgarðinn 2019-2020. Þjóðgarðsvörður, Guðmundur Ögmundsson hefur líst yfir áhuga á að gera Þjóðgarðinn barnvænni og er það spennandi verkefni.

## Samstarf Öxarfjarðarskóla við Tónlistarskólann á Húsavík

Formlegt samstarf við Tónlistarskólann á Húsavík hófst haustið 2011. Kennarar við Tónlistarskólann munu, skólaárið 2018-2019, koma einn dag í viku og kenna á hin ýmsu hljóðfæri, auk þess að kenna tónmennt, og hljómar tónlist um húsið þessa daga. Einu sinni í viku koma öll stigin saman í gryfju, og syngja við undirleik tónmenntakennara. Við teljum þetta samstarf auka gæði skólastarfsins.

## Samstarf við Grunnskólann á Raufarhöfn

Samstarf við Grunnskólann á Raufarhöfn var lagt niður í þeirri mynd sem var, þ.e.a.s.vikulegar heimsóknir í íþróttir og verk- og listgreinar. Nemendum hefur fjölgað á Raufarhöfn og íþróttum og verk- og listgreinum sinnt þar. Íþróttakennari var ráðinn þar til starfa. Við erum að skoða samveru, t.d. í Þjóðgarðinum, íþróttadag o.fl.

## Samstarf við Stóru Mörk, athvarf eldri borgara

Á leikskóladeildinni á Kópaskeri hefur verið skemmtilegt flæði yfir í Stóru Mörk þar sem eldri borgarar koma saman, borða, spila, spjalla eða vinna dásamleg handverk. Deildin á Kópaskeri hefur fengið matinn úr Stóru Mörk, þannig að dagleg samskipti voru við matráða/umsjónarfólk þar. Af og til er leikskólabörnunum og starfsfólki boðið í mat með eldri borgurunum. Óvissa hefur verið um deildina á Kópaskeri vegna barnfæðar en nú er svo komið að fimm börn hafa sótt um vist skólaárið 2018-19, eitt frá áramótum. Um ung börn er að ræða á deildinni á Kópaskeri.

## Flæði milli skólastiga

Í Öxarfjarðarskóla, Lundi, á sér stað mikið flæði milli leik- og grunnskólastigs, enda eldri börn í leikskóladeildinni í Lundi, og svo verður áfram. Við erum lærdómssamfélag og lærum hvert af öðru.

Leikskólabörnin fá íþróttatíma, myndmenntatíma, og koma inn einu sinni í viku í grunnskóladeild í verkefnið, Brúum bilið. Þar takast þau á við ýmis verkefni með nemendum á yngsta stigi grunnskólans. Unglingun býðst upp á leikskólaval þar sem þeir koma að leikskólastarfinu undir handleiðslu starfsfólks leikskólans með ýmis verkefni og er það mikil örvun fyrir leikskólabörnin að mati deildarstjóra.

## Árshátíð

Það er orðin hefð að elstu börn leikskólans taki virkan þátt í Árshátíð Öxarfjarðarskóla og stígi þar á svið með grunnskólanemendum. Ársátíð Öxarfjarðarskóla er á haustönn 2018, þann 23. nóvember. Haustfagnaður verður að vorfagnaði á vorönn 2019, stefnt er á 28. mars. Á litlu jólunum söfnumst við öll saman og borðum hátíðamat í matsal og eldri börn grunnskólans taka að sér yngri skjólstæðing og hafa sér við hlið. Leikskóladeildin á Kópaskeri kemur til okkar og nýtur dagsins með okkur. Í öllum þessum samskiptum á sér stað heilmikill lærdómur og þjálfun á margs konar færni.

Ef veður leyfir á sundnámskeiðum reynum við að gefa leikskólabörnum tækifæri til að prófa sundlaugina undir handleiðslu íþróttakennara og starfsfólks leikskólans.

# Þróunarstarf og endurmenntun

Öxarfjarðarskóli leggur mikla áherslu á lestur og mun gera svo áfram. Haustið 2010 hófum við samstarf við Háskólann á Akureyri í tengslum við þróunarverkefnið Byrjendalæsi. Öxarfjarðarskóli leggur mikla áherslu á læsi í víðum skilningi og viljum afla okkur sem mestrar þekkingar á því sviði. Þróunarverkefninu Byrjendalæsi lauk formlega vorið 2012 með útskrift þeirra kennara sem tóku þátt en að sjálfsögðu unnið áfram með Byrjendalæsi og kennsla á yngsta stigi einkennist af hugmyndafræði byrjendalæsis. Skólaárið 2012-2013 var Öxarfjarðarskóli með þrjú önnur þróunarverkefni. Í samstarfi við Háskóla Íslands er það þróunarverkefnið *Leiðsagnarmat* undir leiðsögn Ingvars Sigurgeirssonar og lauk því vorið 2013. Í samstarfi við Háskólann á Akureyri erum við með þróunarverkefnið Orð af orði, fyrsta hluta þess lauk s.l. vor haustið 2014 vorum við áfram í samstarfi við Háskólann Akureyri með þróunarverkefnið Orð af orði, framhald af fyrsta hluta. Leikskóladeild hefur einnig tekið þátt í þróunarstarfi í tengslum við læsi, *Byrjendalæsi* og *Les for meg*. Leikskóladeild og yngsta stig grunnskólans tóku þátt í þriggja ára norrænu þróunarstarfi, *Les for meg.* Því samstarfi lauks.l. vor. Skólaárið 2014-2015 vorum við samstarfi við HA um þróunarstarf í stærðfræði og nýjar áherslur í námsmati út frá Aðalnámskrá. Við vinnum áfram að þessum þessum þróunarverkefnum til að festa þau betur í sessi ásamt því að kynna okkur enn betur nýtt námsmat. Byrjendalæsi og Jákvæður agi er hluti af skólastefnu Norðurþings og við erum að innleiða þessa þætti í skólastarfið.

## Námskeið 2018-2019 og samstarf við Þekkingarsetur Þingeyinga

**Nýsköpunarverkefnið Cristal** er nú að ljúka. Starfsmaður Öxarfjarðarskóla á viku námskeið sem haldið var á Sauðárkróki í ágúst 2016 auk þess að fara út til Ítalíu, í tengslum við verkefnið, með hópnum í mars 2017. Verkefnið er unnið í samstarfi við Þekkingarnet Þingeyinga. Við stefndum á að byrja með þetta verkefni með nemendum skólaárið 2016-17 og var það gert en þarf að gera betur. Stefnum á að skólinn eignist stafrænan þrívíddarprentara skólaárið 2018-19. Þann 7. september 2018 er starfsdagur og ráðstefna vegna nýsköpunarverkefnisins Christal. Ráðstefnan var á Húsavík.

Þann 20. ágúst byrjar vetrarlangt námskeið fyrir kennara um **forvarnir eineltis** undir handleiðslu Vöndu Sigurgeirsdóttur. Einelti er flókið viðfangsefni. Einn mikilvægasti þátturinn í baráttunni gegn einelti eru forvarnir, bæði í uppeldi og fagstarfi. Hægt er að nota ýmsar forvarnaraðferðir og verða þær kenndar á þessu námskeiði. Þetta verkefni heldur áfram út skólaárið í samstarfi við Vöndu.

Öxarfjarðarskóli er að innleiða uppeldisstefnuna, **Jákvæðan aga**. Kynning á Jákvæðum aga, var 21. ágúst í Öxarfjarðarskóla 2018 fyrir starfsfólk skóla á skólaþjónustusvæðinu, með nýtt starfsfólk skólanna í huga. Öxarfjarðarskóli stefnir á framhald hjá Anítu.

Eins verður **skyndihjálparnámskeið** í 6. mars 2019.

# Aðstaða og búnaður

Haustið 2016 fengum borð og stóla fyrir miðdeild og unglingadeild og er það mikilvægur áfangi í endurnýjun húsgagna í Öxarfjarðarskóla. Stefnt var á að endurnýja stóla og borð fyrir yngsta stig haustið 2017 og er því lokið. Tölvubúnað erum við að endurnýja smátt og smátt og verður lögð áhersla á það skólaárið 2018-19 ásamt leyserskera og þrívíddarprentara. Mikilvægt er að bæta vörumóttöku því hún er varasöm og erfið fyrir matráða í snjó og hálku. Þetta er komið inn á borð til eignasviðs. Eins telur deildarstjóri og starfsfólk í leikskóladeild Lundar mikilvægt að bæta útivistarsvæði leikskólabarna þar. Í haust var útivistaraðstaða leikskólabana á Kópaskeri bætt. Settur nýr pallur og og mottur kring um sandkassa.

# Skýrslur um sjálfsmat

Er að finna á vef skólans. Stefnt er á foreldra- nemenda- og starfsmannamat á haustönn 2017, og vinna svo úr þeim upplýsingum.

# Rýmingaráætlanir

**Öryggisráð skólans skipa:**

Öryggistrúnaðarmaður, skólastjóri og aðstoðarskólastjóri/staðgengill skólastjóra.

**Rýmingaráætlanir eru til reiðu vegna eldsvoða og flóðs**  
Þegar váboð berast er unnið samkvæmt fyrirliggjandi rýmingaráætlunum. Stefnt er á æfingar 2018-19. Æft var á seinasta skólaári, skólaárinu 2017-18, undir stjórn Gríms Kárasonar slökkviliðsstjóra. Rýmingaráætlanir fylgja árskýrslu 2017-2018.